**Amantul morții**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea asta am să mor

sinucidere prin înflorire

fir-aș Doamne bun actor

să joc moartea în neștire

Sinucidere prin înflorire

toată lumea joacă teatru

și ca să nu-mi ies din fire

despic firul vieții-n patru

Toată lumea joacă teatru

fir-aș Doamne bun actor

tu ești eu iar eu sunt altul

noaptea asta am să mor

Sinucidere prin înflorire

dragostea să mă respire

Costel Zăgan, CEZEISME II